**Modelforslag til almindelige licensvilkår**

|  |
| --- |
| [VIRKSOMHED A/S] [for (PRODUKTNAVN)] - [DATO] Version: 1.1 |
|  |

**Indholdsfortegnelse:**

[1. Definition. 1](#_Toc289178670)

[2. Licensen. 1](#_Toc289178671)

[2.1 Licensens omfang. 1](#_Toc289178672)

[2.2 Kopiering. 1](#_Toc289178673)

[2.3 Ejendomsret og ophavsret. 1](#_Toc289178674)

[3. Drift. 1](#_Toc289178675)

[3.1 Ved tredjemand. 1](#_Toc289178676)

[4. Garanti. 1](#_Toc289178677)

[4.1 Omfang. 1](#_Toc289178678)

[4.2 Reklamationsperiode. 1](#_Toc289178679)

[4.3 Forpligtelse. 1](#_Toc289178680)

[4.4 Tredjemands rettigheder. 2](#_Toc289178681)

[5. Erstatning. 2](#_Toc289178682)

[5.1 Begrænsning af tabstyper. 2](#_Toc289178683)

[5.2 Maksimum erstatning. 2](#_Toc289178684)

[6. Lovvalg og værneting. 2](#_Toc289178685)

[6.1 Lovvalg. 2](#_Toc289178686)

[6.2 Værneting. 2](#_Toc289178687)

**1. Definition.**

**Licensvilkår**: Herved forstås nærværende licensvilkår.

**Part(erne):** [Virksomhed A/S] og Slutkunden udgør hver en Part og tilsammen Parterne. Parterne er begge erhvervsdrivende og handler i eller for deres bedrift.

**Programmel**: Den eksekverbare kode samt tilhørende dokumentation - i enhver form.

**Slutbruger**: Den person der anvender det af Licensvilkårene omfattede Programmel.

**Slutkunden**: Den (juridiske) person der har erhvervet rettigheder i henhold til Licensvilkårene.

**2. Licensen.**

**2.1 Licensens omfang.**

Licensvilkårene træder i kraft ved Slutkundes erhvervelse af Programmellet.

Slutkunden erhverver alene en tidsubegrænset, uoverdragelig brugsret til Programmel.

Licensen giver alene Slutkunden adgang til at anvende Programmel internt, til behandling af egne data og til eget formål, og Programmel kan således ikke stilles til rådighed for andre, herunder anvendes af Slutkunden til at varetage arbejdsopgaver for andre juridiske enheder.

Programmelet må alene betjenes af Slutkundens egne Slutbrugere.

Programmellet kan ikke udlejes, udlånes eller gives i underlicens til andre.

**2.2 Kopiering.**

Kunden er berettiget til at kopiere Programmel i det omfang det fremgår af ufravigelig dansk lovgivning, herunder foretage sikkerhedskopiering og undersøgelser således som det fremgår af sådan lovgivning.

**2.3 Ejendomsret og ophavsret.**

Ved Licensvilkårene erhverver Slutkunden ikke ejendomsret eller ophavsret eller andre rettigheder end de i pkt. 2.1 eksplicit nævnte, som fortsat beror hos [Virksomhed A/S].

**3. Drift.**

**3.1 Ved tredjemand.**

Slutkunden er berettiget til at overlade den maskinelle drift af Programmellet til en tredjemand, som varetager den maskinelle drift på Slutkundens vegne.

Slutkunden er forpligtet til at sikre, at den pågældende driftsoperatør tiltræder en aftale hvoraf Licensvilkårene fremgår, og således at driftsoperatøren er bekendt med disse Licensvilkår og er forpligtet til at overholde disse.

Driftsoperatøren er uberettiget til at give andre end Slutkunden og dennes Slutbrugere adgang til Programmellet.

**4. Garanti.**

**4.1 Omfang.**

[Virksomhed A/S] garanterer, at Programmellet overvejende fungerer som beskrevet, men ikke at Programmellet er fri for fejl eller mangler.

[Virksomhed A/S] garanterer, at mediet hvorpå Programmellet leveres er fri for fejl og mangler.

[Virksomhed A/S] garantere ikke at Programmellet er egnet til noget specielt formål, eller at Programmellet kan løse opgaver eller problemer for Slutkunden eller dennes Slutbrugere, uanset om Slutkunden eller dennes Slutbrugere har gjort opmærksom på ønsker herom.

Garantier eller indeståelser som ikke udtrykkeligt er medtaget i Licensvilkårene kan ikke gøres gældende i forhold til [Virksomhed A/S]

**4.2 Reklamationsperiode.**

Reklamationer i forhold til ovennævnte garantier skal være skriftlige og modtaget af [Virksomhed A/S] indenfor en periode på 3 måneder regnet fra Slutkundens erhvervelse af Programmellet.

**4.3 Forpligtelse.**

Ved fejl eller mangler ved mediet, er [Virksomhed A/S] eneste forpligtelse at fremsende Programmellet på et nyt medie. Der består herefter ingen yderligere forpligtelse for [Virksomhed A/S] i anledning heraf.

Fejl og/eller mangler i Programmellet som [Virksomhed A/S] måtte blive gjort opmærksom på vil, alene efter [ Virksomhed A/S] eget skøn, blive udbedret i form af nye releases eller versioner af Programmellet, som [Virksomheden A/S] periodisk kan vælge at udsende.

**4.4 Tredjemands rettigheder.**

[Virksomhed A/S] er indehaver af, eller repræsenterer indehavere af, ophavsretten til Programmellet. Bliver Slutkunden mødt med krav fra tredjemand med påstand om, at Programmellet eller Slutkundens brug heraf krænker tredjemands rettigheder, er Slutkunden forpligtet til straks skriftligt at informere [Virksomhed A/S] herom og at overlade sagens føring til [Virksomhed A/S]. [Virksomhed A/S] har fuld rådighed over sagen. Slutkunden er, i den forbindelse alene berettiget til erstatning for nødvendige, afholdte advokatomkostninger.

Slutkunden er, i rimeligt og sædvanligt omfang, forpligtet til at give [Virksomhed A/S] sådanne informationer, som [Virksomhed A/S] måtte have behov for, for at kunne føre sagen.

[Virksomhed A/S] kan - efter eget valg - bringe krænkelse til ophør ved:

sikre Slutkunden de nødvendige rettigheder til Programmellet, eller

fremsende andet programmel, eller

ændre Programmellet, eller

tilbagebetale Slutkunden den fulde pris for Programmellet;

herudover har Slutkunden ingen krav på kompensation eller erstatning i anledning af sådanne krænkelser.

**5. Erstatning.**

**5.1 Begrænsning af tabstyper.**

[Virksomhed A/S] er på ingen måde ansvarlig for indirekte tab, følgetab, tab af data, samt tidstab. Som indirekte tab anses også tabt eller udeblevet indtjening og/eller besparelse.

Slutkunden er opmærksom på, at dansk rets almindelige regler om erstatning herved er fraveget.

**5.2 Maksimum erstatning.**

[Virksomhed A/S] samlede erstatningsansvar for Slutkundens dokumenterede tab er begrænset til det mindste af følgende to beløb: i) Slutkundens betaling til [Virksomhed A/S] for Programmellet og ii) DKK. 100.000,- (ét-hundrede-tusinde danske kroner).

**6. Lovvalg og værneting.**

**6.1 Lovvalg.**

Licensvilkårene er underlagt dansk ret og enhver tvist om Licensvilkårene eller som udspringer af Programmele skal afgøres efter dansk ret. Parterne er opmærksomme på, at Licensvilkårene fraviger dansk rets almindelige regler.

**6.2 Værneting.**

Tvister skal afgøres ved de almindelige domstole med [Virksomhed A/S] hjemting som værneting.